14/05/2019 | Administración LocalMunicipal
Betanzos
Aprobación definitiva da Ordenanza municipal para a protección e conservación de camiños e vías públicas municipais en relación coas operacións de saca de madeira

Aprobación definitiva da Ordenanza municipal para a protección e conservación de camiños e vías públicas municipais en relación coas operacións de saca de madeira Sendo aprobada definitivamente polo Pleno do Concello de Betanzos en sesión ordinaria de data 30/04/2019 a “Ordenanza municipal para a protección e conservación de camiños e vías públicas municipais en relación coas operacións de saca de madeira”, publícase integramente en cumprimento do preceptuado no art.70.2 da Lei Reguladora das Bases do Réxime Local, entrando en vigor unha vez transcorrido o prazo previsto no artigo 65.2 da Lei 7/1985, do 2 de abril. Contra esta disposición administrativa de carácter xeral non caberá recurso en vía administrativa, de acordo co artigo 112.3 da Lei 39/2015, do 1 de outubro, do procedemento administrativo común. De conformidade co establecido no artigo 46 en relación co 10.1. b), ambos os dous da Lei 29/1998, do 23 de xullo, reguladora da xurisdición contencioso-administrativa, contra o presente acordo de aprobación da ordenanza, os interesados poderán interpor recurso contencioso-administrativo diante da Sala do Contencioso-Administrativo do Tribunal Superior de Xustiza de Galicia, no prazo de dous meses, contado a partir do día seguinte ao da publicación deste anuncio no Boletín Oficial da Provincia. Poderán, así mesmo, interpor calquera outro recurso que estimen procedente ou conveniente. O texto íntegro da ordenanza aprobada con carácter definitivo é o seguinte: “PREÁMBULO Artigo 1. Obxecto. Artigo 2. Fundamento. Artigo 3. Ámbito de aplicación. Artigo 4. Rexistro de empresas madeireiras Artigo 5. Solicitude de autorización de actividades extractivas de madeira Artigo 6. Obrigas. Artigo 7. Garantía. Artigo 8. Exencións da presentación de garantías. Artigo 9. Prohibicións. Artigo 10. Infraccións. Artigo 11. Responsables. Artigo 12. Procedemento sancionador. Artigo 13. Sancións. Artigo 14. Órganos competentes. Artigo 15. Prescrición das infracción e sancións DISPOSICIÓNS FINAIS ANEXOS PREÁMBULO A presente ordenanza ten como finalidade velar pola debida conservación dos camiños e vías públicas municipais, en relación cos danos e desperfectos que poden sufrir estes como consecuencia das operacións de saca de madeira, comprendéndose dentro desta as operacións preparatorias da corta da madeira, almacenamento e transporte. Resulta tamén prioritario o interese en protexer ás persoas, vivendas e outras edificacións nos supostos de incendios forestais; e para iso é esencial que as vías de acceso ás zonas forestais se atopen sempre en perfecto estado. O uso dos camiños e vías públicas municipais en condicións óptimas é un dereito de toda a comunidade de persoas usuarias, e esixe dunha intervención administrativa que regule as condicións nas que se deben de realizar as operacións de saca de madeira nos montes e parcelas do Concello, tanto públicos como privados. Conscientes da importancia do sector forestal, mais tamén da incidencia que esta actividade pode ter na conservación e mantemento das infraestruturas viarias de titularidade municipal, esta ordenanza pretende facer compatible a actividade de aproveitamento forestal coa preservación do medio natural, a protección paisaxística, a conservación dos camiños e a seguridade viaria. A ordenanza axústase aos principios da Lei 39/2015, do 1 de outubro, do procedemento administrativo común, e para dar cumprimento ao principio de transparencia, será obxecto de consulta pública previa nos termos do artigo 7 das Directrices sobre a consulta pública previa no procedemento de Elaboración das Ordenanzas e Regulamentos, aprobadas polo Pleno da corporación na súa sesión realizada o 21/02/2017, e publicadas no BOP da Coruña do día 2/06/2017. Artigo 1.–Obxecto. A presente ordenanza ten por obxecto a protección e conservación dos camiños e vías públicas municipais fronte os danos e desperfectos que poden sufrir estes como consecuencia das sacas de madeira que se produzan dentro do termo municipal de Betanzos. Quedan excluídos da presente ordenanza as pistas forestais tal como son definidas polo artigo 98.1 da Lei 7/2012, do 28 de xuño, de montes de Galicia, isto é, todos aqueles camiños de tránsito rodado de titularidade pública ou privadas, fóra da rede de estradas, vinculado á xestión forestal e situado en solo rústico de protección forestal, así como servidumes de paso a fincas de titularidade privada. Artigo 2.–Fundamento. A regulamentación por medio da presente ordenanza das operacións de saca de madeira fundaméntase no uso das competencias que lle atribúen ao Concello os artigos 25.2. d) e 84 da Lei 7/1985, do 2 de abril, reguladora das bases do réxime local, os artigos 6, 80.2. d) e 286 e seguintes da Lei 5/1997, do 22 de xullo, de Administración local de Galicia; e os artigos 74 e seguintes do R. D. 1372/1986, do 13 de xuño, polo que se aproba o Regulamento de bens das corporacións locais. Artigo 3.–Ámbito de aplicación.1. Para os efectos desta ordenanza, enténdese por operacións de saca de madeira a totalidade das que se desenvolvan para a obtención de madeira de tala, tanto as previas á corta de madeira (desprazamento de vehículos e/ou maquinaria, preparación dos terreos, accesos ás fincas) como as posteriores (preparación, depósito, carga e transporte). 2. Quedan excluídas do ámbito de aplicación desta ordenanza: – As talas puntuais de exemplares de árbores illadas. – Todo tipo de podas en plantacións forestais. – O clareo de rebrotes de cepa de menos de tres anos. – Os traballos de roza e limpeza de predios. – As talas que teñan por finalidade os aproveitamentos para uso doméstico, a eliminación dunha situación de perigo para persoas ou bens, ou as que se produzan como consecuencia da enfermidade da especie. Artigo 4.–Rexistro de empresas madeireiras. As persoas físicas ou xurídicas que realicen actividades madeireiras no Concello de Betanzos deberán inscribirse nun Rexistro establecido para controlar o desenvolvemento destas actividades, no que se fará constar a denominación da empresa, NIF, enderezo, teléfono, correo electrónico e persoa/s de contacto. Recóllese o modelo de solicitude de inscrición no Anexo I, achegando a seguinte documentación: – Copia do NIF ou CIF. – Copia compulsada do seguro de responsabilidade civil ou calquera outro similar do madeireiro que cubra os eventuais danos e prexuízos que poidan causarse con ocasión da corta, saca, depósito e transporte de madeira, así como do último recibo pagado, acreditativo de que o dito seguro está vixente no momento de realizarse as ditas operacións. No suposto de que o madeireiro non sexa beneficiario de ningún seguro destas características, deberá facelo constar así expresamente na solicitude de inscrición, e presentar garantía mediante fianza en metálico ou aval bancario na forma e contía establecida no artigo 7.º, cada vez que realice unha actividade madeireira. – Listaxe dos vehículos e maquinaria a empregar nas operacións para desenvolver, detallando o marca, modelo, matrícula, PMA e TARA de cada un. Artigo 5.–Solicitude de autorización de actividades extractivas de madeira.1. As persoas físicas ou xurídicas que realicen actividades madeireiras no Concello de Betanzos, unha vez feita a inscrición no rexistro establecido, para garantir a conservación dos camiños e vías públicas municipais con motivo da execución de operacións de saca de madeira dentro do termo municipal de Betanzos, será obrigatorio presentar, con 15 días hábiles de antelación á data prevista para o inicio da súa execución, unha solicitude de autorización, conforme ao modelo contemplado no Anexo II desta ordenanza, e sen prexuízo da obtención dos permisos e/ou autorizacións sectoriais que, conforme á normativa vixente, sexan necesarios para cortar montes ou terreos forestais.2. A solicitude deberá estar asinada polo/a madeireiro/a, en el deberán constar os seguintes datos: a) Datos de identificación do madeireiro e do propietario forestal: a. Persoa física: nome, apelidos, NIF, enderezo e teléfono. b. Persoa xurídica: razón social, CIF, enderezo, teléfono, nome, apelidos e NIF do representante da empresa. b) Datas previstas de inicio e remate dos traballos de saca de madeira. c) Nome da persoa titular ou titulares das parcelas afectadas polo aproveitamento. d) Identificación da/s finca/s ou monte/s afectado/s, lugar/es e parroquia onde se sitúa. e) Lugar ou lugares previstos para depósito da madeira á espera da súa carga. f) Camiños e vías a empregar nas operacións de saca e transporte de madeira. g) Declaración responsable do/a madeireiro/a de compromiso a repoñer os danos e retirada de restos de biomasa e outro tipo de lixo.3. Xunto coa solicitude, deberase achegar a seguinte documentación: a) No seu caso, fotocopia da solicitude de autorización para aproveitamento madeireiro, ou da notificación, ante o organismo que corresponda, de conformidade co disposto na Lei 7/2012, do 28 de xuño, de montes de Galicia. b) Cando sexa o caso, copia das autorizacións sectoriais precisas (organismo de conca, patrimonio cultural, estradas, etc.). c) Plano indicativo dos camiños e vías para empregar nas operacións de saca de madeira e das zonas elixidas para depósito da madeira.4. Unha vez presentada solicitude, se xurdisen aproveitamentos concatenados de fincas non incluídas ao inicio, estas poderán irse incorporando á solicitude inicial, achegando a documentación esixida no artigo 3, dos montes e/ou parcelas afectados, sempre e cando se empreguen as mesmas vías de saca e os mesmos lugares de provisión inicialmente relacionados.5. O/a madeireiro/a na súa solicitude entenderá que as vías públicas para empregar están en perfecto estado, agás que achegue unha reportaxe fotográfica do estado anterior das vías para utilizar que será comprobada polos servizos municipais. Posteriormente, tras a súa utilización achegará, así mesmo, unha reportaxe fotográfica do estado de discrepancias da anterior.6. No caso de que se incumpra a obriga de solicitude de autorización establecida neste artigo, o Concello poderá suspender os actos de saca de madeira que se estean realizando, e proceder de conformidade co establecido nos apartados 2.º e 3.º do seguinte artigo.7. Unha vez presentada no rexistro xeral do Concello a solicitude de autorización xunto coa documentación sinalada nos apartados 2.º e 3.º deste artigo, Concello notificaralle a autorización favorable ou non favorable para executar os traballos de aproveitamento madeireiro comunicados.8. O Concello, excepcionalmente, poderá denegar ou limitar o acceso e/ou o depósito por calquera das vías ou zonas indicadas na solicitude de autorización, de forma motivada, tendo en conta o seu estado, a resistencia do seu firme, a súa localización, a súa utilización na data solicitada para outros fins, ou calquera outra causa xustificada. Artigo 6.–Obrigas.1. Son obrigas do/a madeireiro/a encargado/a de realizar as operacións de saca da madeira as seguintes: a) Presentar a solicitude de autorización nos termos indicados no artigo anterior. b) Sinalizar os viais situados nas zonas de extracción e depósito da madeira, conforme ao establecido na normativa vixente en materia de tráfico, circulación e seguridade viaria. c) Limpar, retirar ou eliminar os residuos procedentes da corta da madeira e das operacións de carga e almacenamento, de xeito que as pistas, camiños ou espazos públicos queden en todo momento no mesmo estado de limpeza e conservación que tiñan antes de levarse a cabo esas operacións. Esta obriga deberá cumprirse todos os días ao final da xornada de traballo. d) Limpar as superficies dos montes e terreos forestais de xeito que non queden restos ou materiais que poidan constituír risco de incendio. e) Repor ao seu estado anterior as ramplas abertas para facilitar o acceso ás fincas ou montes. f) Deberá sinalizar debidamente os depósitos cun selo cos datos da empresa que está realizando os traballos de aproveitamento madeireiro para que o Concello poida identificar en cada momento á empresa responsable e comprobar se presentou a solicitude de autorización. g) Responder dos danos e desperfectos ocasionados nos lugares da tala, viais de acceso, instalacións e demais infraestruturas, como consecuencia da realización das actividades de saca de madeira. h) Constituír, de ser o caso, a garantía a favor do Concello, conforme ao establecido no artigo 7.2. En caso de que o madeireiro incumpra algunha das obrigas contidas no apartado anterior, o Concello requirirao para o seu cumprimento, outorgándolle o prazo que se considere oportuno en cada caso, sen que poida exceder dun mes. Cando o madeireiro non puidera ser identificado, serán responsables do cumprimento desas obrigas os propietarios dos montes e/ou parcelas de que se trate.3. O disposto no apartado anterior deste artigo, enténdese sen prexuízo da imposición das sancións que correspondan polos incumprimentos desta ordenanza, conforme ao establecido nos artigos 8 a 12 desta. Artigo 7.–Garantía.1. No suposto de que non sexa titular ou beneficiario/a de ningún seguro de responsabilidade civil ou similar, que garanta a reparación dos danos ou prexuízos que poda ocasionar con motivo das operacións de corta e saca de madeira, o/a madeireiro/a deberá constituír fianza en metálico ou aval bancario a prol do Concello na contía fixada que se recolle no seguinte recadro: No caso de que a mesma empresa madeireira vaia realizar aproveitamentos concatenados de fincas non incluídas na comunicación previa, deberá presentar a garantía correspondente as toneladas correspondentes.2. As empresas madeireiras deberán depositar na Tesouraría municipal a garantía a hora de presentar a solicitude de autorización e en todo caso con anterioridade ao comezo dos traballos, a favor do Concello, en calquera das formas establecidas na Lei de Contratos do Sector Público.3. No caso de que se incumpra a obriga a que se refire o apartado anterior, o Concello poderá suspender os actos de saca de madeira que se estean realizando, e proceder de conformidade co establecido nos apartados 2.º e 3.º do artigo 6 desta ordenanza.4. Unha vez rematados os traballos de saca de madeira, esta garantía será devolta a petición do/a madeireiro/a segundo o Anexo III.5. No prazo de 30 días, o Concello devolverá a garantía, logo do informe favorable dos Servizos Técnicos Municipais, no que quede reflectido que non se causaron danos nin desperfectos nas vías e infraestruturas públicas municipais e de que as pistas, camiños ou espazos públicos utilizados se atopan en perfecto estado de conservación e limpeza unha vez rematados os traballos.6. En caso de incumprimento das obrigas, o Concello procederá de conformidade co establecido nos apartados 2.º e 3.º do artigo 6 desta ordenanza. Transcorrido o prazo outorgado no requirimento, se este foi atendido, o Concello devolverá a garantía, logo do informe favorable dos servizos técnicos municipais. De non darse cumprimento ao requirimento, o Concello acordará a execución subsidiaria, e procederá a realización dos traballos que sexan necesarios, a costa do/a obrigado/a, sobre o importe da garantía depositada.7. Cando as cantidades depositadas en concepto de garantía resulten insuficientes para sufragar os traballos mencionados no parágrafo anterior, recadarase a diferenza en concepto de ingreso de dereito público. Artigo 8.–Exencións da presentación de garantías.1. Estarán exentos da prestación de garantías os aproveitamentos maidereiros e leñosos para uso doméstico, definidos no artigo 19) do Decreto 50/2014, do 10 de abril, que regula os aproveitamentos madeireiros e leñosos, sempre que se cumpran os seguintes requisitos: – O aproveitamento será exclusivamente para uso doméstico non sendo susceptible de comercialización. – O aproveitamento non poderá superar os 10 m3 anuais por persoa propietaria. – A saca da madeira se realizará por medio de tractor e remolque cuxa carga máxima non supere os 3000 Kg. Artigo 9.–Prohibicións. O/a madeireiro/a encargado/a de realizar as operacións de saca da madeira deberá respectar as seguintes prohibicións: – Iniciar os traballos de tala sen contar cos permisos e/ou autorizacións sectoriais correspondentes. – Usar as vías públicas para almacén ou depósito da madeira. Os depósitos de rolla, ramas ou podalla, non poderán invadir as zonas de circulación de vehículos e persoas, nin menoscabar as infraestruturas anexas aos viais, nin supoñer un risco para as persoas usuarias da vía. – Efectuar desprazamentos de terra que polas súas características deban ser considerados como movementos de terra sen contar coa preceptiva autorización. Artigo 10.–Infraccións.1. Constitúen infraccións a esta ordenanza as accións ou omisións tipificadas como moi graves, graves e leves, de conformidade co disposto nos apartados 2.º, 3.º e 4.º deste artigo.2. Son infraccións moi graves: a) Realizar calquera das actividades relacionadas coa saca de madeira sen o previo depósito da garantía no importe que corresponda. b) Non presentar a solicitude de autorización a que se refire o artigo 5.2 desta ordenanza, unha vez requirido polo Concello e dentro do prazo establecido no requirimento. c) Non achegar a documentación sinalada no artigo 5.3 desta ordenanza, unha vez requirido polo Concello e dentro do prazo establecido no requirimento. d) Non realizar os traballos necesarios para que as infraestruturas, pistas, camiños e/ou espazos públicos municipais utilizados se manteñan en perfecto estado de conservación e limpeza unha vez rematados os traballos, unha vez requirido polo Concello e dentro do prazo establecido no requirimento. e) Ocultar ou falsear calquera dos datos a que se refire o artigo 5.2 desta ordenanza. f) Ocultar ou falsear a documentación relacionada no artigo 5.3 desta ordenanza. g) Realizar os traballos de saca de madeira usando infraestruturas, pistas, camiños e/ou espazos públicos municipais respecto dos cales se tivese denegado por parte do Concello a súa utilización. h) Deixar as vías públicas municipais nun estado que supoña unha situación de risco para a seguridade vial, segundo o informe municipal que se emita. i) A comisión, nun prazo dun ano, de dúas faltas graves que sexan firmes na vía administrativa.3. Son infraccións graves: a) Non presentar a solicitude de autorización (aínda que se achegue despois de ser requirido polo Concello). b) Deixar as vías municipais en deficiente estado, segundo o informe municipal que se emita. c) Non derrubar ou non repor ao seu estado orixinal as ramplas ou accesos que se construíron ou abriron para entrar nos terreos. d) A comisión, nun prazo dun ano, de dúas faltas leves, que sexan firmes na vía administrativa.4. Constitúe infracción leve calquera outro incumprimento dos requisitos, obrigas e/ou prohibicións establecidas nesta ordenanza, e que non estea cualificada como moi grave ou grave.5. Na valoración da gravidade das infraccións teranse en conta a existencia de intencionalidade, a natureza dos prexuízos causados, a reiteración dos feitos, a capacidade económica do infractor e a intensidade dos danos causados ás vías públicas e/ou aos usuarios/as destes/as. Artigo 11.–Responsables.1. Serán responsables das infraccións sinaladas no artigo anterior as persoas físicas e xurídicas que as cometan en calidade de madeireiros.2. As persoas propietaria dos montes e/ou parcelas serán responsables das infraccións de que se trate no suposto de non identificar aos/ás madeireiros/as, unha vez sexan requiridos polo Concello, e transcorrido o prazo de dez días hábiles para contar dende o seguinte ao da recepción do requirimento. Artigo 12.–Procedemento sancionador. A imposición das sancións requirirá a tramitación do correspondente procedemento, de conformidade co disposto nas Leis 40/2015, do 1 de outubro de 2015, do réxime xurídico do sector público, e 39/2015, do 1 de outubro, do procedemento administrativo común das administracións públicas. Artigo 13.–Sancións.1. As infraccións desta ordenanza serán sancionadas coas seguintes multas: – Infraccións leves: multa de ata 300 euros. – Infraccións graves: multa de contía comprendida entre 300,01 euros e 1000 euros. – Faltas moi graves: multa de contía comprendida entre 1.000,01 euros e 3000 euros.2. Na gradación das sancións deberase gardar a axeitada adecuación entre a gravidade da infracción cometida e a sanción aplicada.3. A imposición das sancións que procedan non eximirá aos responsables de realizar os traballos de limpeza que sexan necesarios, da reparación dos danos causados e de indemnizar polos prexuízos e perdas a que houbese lugar. Artigo 14.–Órganos competentes.1. Será órgano competente para iniciar o procedemento sancionador o/a alcalde/sa ou concelleiro/a en quen delegue.2. A función instrutora exercerase pola autoridade ou funcionario/a que designe o órgano competente para a incoación do procedemento, sen que poida recaer en quen tivera competencia para resolver este.3. Será órgano competente para resolver o procedemento sancionador o/a alcalde/sa, o no seu caso, a Xunta de Goberno Local. Artigo 15.–Prescrición das infracción e sancións.1. As infraccións moi graves prescribirán aos tres anos, as graves aos dous anos e as leves aos seis meses, computándose dende o día en que a infracción fora cometida.2. As sancións impostas por faltas moi graves prescribirán aos tres anos, as impostas por faltas graves aos dous anos e as impostas por faltas leves ao ano, computándose dende o día seguinte a aquel en que adquira firmeza a resolución pola que fora imposta a sanción. DISPOSICIÓNS FINAIS Primeira. –Habilítase á Alcaldía para ditar as disposicións ou instrucións que resulten necesarias para a interpretación, desenvolvemento e aplicación da presente ordenanza. Segunda. –En cumprimento do disposto no artigo 70.2 da Lei 7/1985, do 2 de abril, reguladora das bases de réxime local, a presente ordenanza entrará en vigor unha vez que se publique o seu texto integramente no Boletín Oficial da Provincia e transcorra o prazo de quince días hábiles previsto no artigo 65.2 do citado texto legal.” DOCUMENTO ASINADO ELECTRONICAMENTE A alcaldesa María Barral Varela ANEXOS ANEXO I 1. DATOS DA EMPRESA.2. DATOS DOS VEHÍCULOS E/OU MAQUINARIA PARA EMPREGAR NA ACTIVIDADE.3. DATOS DE IDENTIFICACIÓN DA EMPRESA TRANSPORTISTA (para cubrir só no caso de que as operacións de transporte se realicen por empresa distinta do/a madeireiro/a) DOCUMENTOS QUE SE ANEXAN (marque cun “X” a documentación que se anexa)  Copia do DNI/CIF do/a interesado/a.  Copia compulsada do seguro de responsabilidade civil ou calquera outro similar do/a madeireiro/a que cubra os eventuais danos e prexuízos que poidan causarse con ocasión da corta e saca de madeira, así como do último recibo pagado, acreditativo de que o dito seguro está vixente no momento de realizarse as ditas operacións. ______, ____ de ____ de 20__ PERSOA INTERESADA OU REPRESENTANTE Asdo. ANEXO II 1. DATOS DO RESPONSABLE DA EMPRESA EXTRACTORA.2. DATOS DO/A TITULAR DA FINCA.3. LOCALIZACIÓN DA FINCA/MONTE AFECTADO.4. DATOS DA TALA. DOCUMENTOS QUE SE ANEXAN (marque cun “X” a documentación que se anexa)  No seu caso, fotocopia da solicitude de autorización para aproveitamento madeireiro, ou da notificación, ante o organismo que corresponda, de conformidade co disposto na Lei 7/2012, do 28 de xuño, de montes de Galicia.  Cando sexa o caso, copia das autorizacións sectoriais precisas (organismo de conca, patrimonio cultural, estradas, etc.).  Plano indicativo dos camiños e vías para empregar nas operacións de saca de madeira e das zonas escollidas para depósito da madeira.  Copia de transferencia bancaria en concepto de fianza en metálico ou orixinal de aval bancario en concepto de garantía, no caso de non presentar seguro de responsabilidade civil.  Outros:. ______, ____ de ____ de 20__ PERSOA INTERESADA OU REPRESENTANTE Asdo. Continuación anexo II CÁLCULO DE GARANTÍA OBSERVACIÓNS: _______________________________________________________________________________________________ ANEXO III DATOS SOLICITANTE DATOS AUTORIZACIÓN Unha vez rematados os traballos de actividades extractivas de madeira, solicito a devolución de garantía.  Certificado de conta bancaria para ingreso de fianza en metálico (de ser o caso).  Outros:. ……., ……. de ……. de 20. Asdo:. Betanzos, 3 de maio de 2019. A ALCALDESA María Barral Varela